वनप्लस से लेकर पोको और आसुस के फोन होंगे लॉन्च, टेक्नो में मिलेगी 7.85 इंच की फोल्डेबल डिस्प्ले
Phones launching in April 2023: OnePlus Nord CE 3 Lite, POCO F5, Realme GT Neo 5 and more, अप्रैल महीने में लॉन्च होने वाले स्मार्टफोन: वनप्लस से लेकर पोको और आसुस के फोन होंगे लॉन्च, टेक्नो में मिलेगी 7.85 इंच की फोल्डेबल डिस्प्ले
स्मार्टफोन मेकिंग कंपनियां अप्रैल महीने में अलग-अलग बजट सेगमेंट्स में कई स्मार्टफोन लॉन्च करेंगी। इसमें वनप्लस नॉर्ड CE 3 लाइट, पोको F5, फेन्टम वी फोल्ड 5G, आसुस ROG फोन 7, पोको X5 5G, वीवो X90 सीरीज शामिल हैं।
ऐसे में अगर आप एक मिड-रेंज स्मार्टफोन खरीदने के बारे में सोच रहे हैं तो इस महीने आपको कई नए ऑप्सन मिलेंगे। जिसमें से आप अपने बजट और पसंद के अनुसार बेस्ट फोन चुन सकते हैं। आइए अप्रैल महीने में लॉन्च होने वाले स्मार्टफोन्स के बारे में जानते हैं।
वनप्लस नॉर्ड CE 3 लाइट 5G (OnePlus Nord CE 3 Lite 5G)
वनप्लस 4 अप्रैल को नॉर्ड CE 3 लाइट 5G स्मार्टफोन लॉन्च करेगा। जो 8GB रैम और स्नैपड्रैगन 695 5G प्रोसेसर के साथ आएगा। इसमें 8GB की इक्स्पैंडवल वर्चुअल रैम भी मिलेगी। साथ ही, इसमें 67W की सुपरवूक फास्ट चार्जिंग सपोर्ट के साथ 5000mAh की बैटरी दी जाएगी। इसके बारे में ज्यादा जानने के लिए यहां किल्क करें
पोको F5 (Poco F5)
पोको 6 अप्रैल को पोको F5 लॉन्च कर सकता है। हालांकि कंपनी की ओर से अभी तक इसके बारे में कोई ऑफिशियल जानकारी नहीं दी गई है। रिपोर्ट्स के मुताबिक, ये भारत में लेटेस्ट स्नैप्ड्रैगन 7+ जेन 2 प्रोसेसर के साथ लॉन्च होने वाला पहला स्मार्टफोन हो सकता है। जिसमें कंपनी 120Hz रिफ्रेश रेट के साथ AMOLED डिस्प्ले और 50MP मेन कैमरा दे सकती है।
आसुस ROG फोन 7 (Asus ROG Phone 7)
आसुस 13 अप्रैल को ग्लोबली और भारत में ROG फोन 7 लॉन्च करेगा, जो गेमिंग स्मार्टफोन होगा। यह स्नैप्ड्रैगन 8 जेन 2 चिपसेट के साथ 16GB रैम + 512GB स्टोरेज वैरिएंट में लॉन्च हो सकता है। साथ ही, यह 165Hz AMOLED डिस्प्ले और 6,000mAh बैटरी के साथ आ सकता है। फोन की लीक हुई इमेज के अनुसार, कंपनी इसके डिजाइन में किसी भी तरह का बदलाव नहीं करेगी।
टेक्नो फेन्टम वी फोल्ड 5G (Tecno Phantom V Fold)
टेक्नो भारत में 11 अप्रैल को 'फेन्टम वी फोल्ड 5G' लॉन्च करेगी। जिसमें 7.85 इंच 2K+ फोल्डेबल डिस्प्ले के साथ 50MP+ 50MP+ 13MP का ट्रिपल कैमरा सेटअप मिलेगा। यह 12 अप्रैल से अर्ली-बर्ड सेल में 77,777 रुपए के स्पेशल प्राइज पर मिलेगा। इसके बारे में ज्यादा जानने के लिए यहां किल्क करें
पोको X5 5G (Poco X5 5G)
पोको 14 अप्रैल को पोको X5 5G स्मार्टफोन लॉन्च करेगा। कंपनी ने ऑफिशियल वेबसाइट पर इसके बारे में जानकारी देते हुए बताया है कि यह 6nm पर बने स्नैपड्रैगन 695 प्रोसेसर के साथ लॉन्च किया जाएगा। साथ ही, इसमें 120Hz रिफ्रेस रेट के साथ 6.67 इंच का सुपर एमोलेड डिस्प्ले मिलेगा। स्मार्टफोन में 33W फास्ट चार्जिंग के साथ 5000mAh की बैटरी मिलेगी।
फोन के बैक पैनल पर ट्रिपल-रियर कैमरा सेटअप दिया गया है, जिसमें 48MP का मेन कैमरा, 8MP का अल्ट्रा-वाइड एंगल कैमरा और 2MP का माइक्रो कैमरा शामिल है।
वीवो X90 सीरीज (Vivo X90 series)
वीवो X90 सीरीज भारत में जल्द लॉन्च होने की उम्मीद है। कंपनी ने अभी तक यह स्पष्ट नहीं किया है कि भारत में X90, X90 Pro और X90 Pro+ तीनों वैरिएंट लॉन्च करेगा या फिर नहीं। साथ ही, वीवो ने अभी तक लॉन्च डेट के बारे में भी जानकारी नहीं दी है।